
Saopštenje Fondacije Istina Pravda Pomirenje


Niko iz Srebrenice nije tražio pomoć Fondacije

Povodom sve učestalijih glasina da Fondacija Istina Pravda Pomirenje iz Tuzle nije htjela pružiti pravnu pomoći bivšim braniocioma Bosne i Hercegovine u Srebrenici ovim putem želimo obavijesti javnost i zainteresirane borce da je riječ o klasičnoj manipulaciji i, možda, o pokušaju da neko drugi nastupa u ime Fondacije.


U prvom trenutku pomislili smo da je riječ o običnim čaršijskim glasinama koje prenose zlonamjerni, ali kada samo sa zakašnjem shvatili da je taj problem javno istaknut u nekim medijima od strane  Zulfe Salihovića, predsjednika Organizacije demobilisanih boreaca Armije RBiH u Srebrenici shvatili smo da imamo problem.


U izjavi za „Dnevni avaz“ gospodin Salihović ističe da im je „...obećana pravna zaštita putem Fondacije "Istina, pravda, pomirenje" iz Tuzle. Međutim, naknadno je iz Fondacije rečeno da zaštitu pružaju borcima sa mjestom prebivališta u Tuzlanskom kantonu“.

Ovim saopštenjem želimo javnost i borce Srebrenice upoznati sa slijedećim činjenicama: 

1.Niko od zavničnih predstavnika Fondacije nije imao nikakav kontakt sa predstavnicima boračke organizacije u Srebrenici niti im je mogao obećati pravnu pomoć; 
2.Shodno tome nikad i nikome Fondacija nije mogla nakandno objasniti da zaštitu pružamo samo borcima sa mjestom prebivališta u Tuzlanskom kantonu.

Fondacija sa žaljenjem konstatuje da su borci Srebrenice izmanipulsani od strane neodgovornih pojedinaca, koji lažnim obećanjima niti su pomogli borcima, a doveli su u nezgodan položaj Fondaciju, kao nevladinu organizaciju. Bez obzira na sve, Fondacija Istina Pravda Pomirenje poziva predstavnike boračke organizacije Srebrenice, kao i sve borce koji su predmetom istražnih radnji, da ostvare kontakt sa Fondacijom. 

